Սինաի (թուր)

Սինաի ( — սինաի, տակեմիցու, «հնդկեղեգի թուր»), թուր՝ պատրաստված հնդկեղեգից, որն օգտագործվում է կենդո ճապոնական սուսերամարտում։ Գոյություն ունեն նաև պլաստիկից պատրաստված թրեր, որոնք օգտագործվում են մրցումների ժամանակ։ Դրանք նույնպես կոչվում են հնդկեղեգի սինաիներ։

Պատմություն 
Ենթադրվում է, որ սինաի թրի նմանվող առաջին մարզական թուրը հայտնագործել է Կամիիձումի Իսե նո կամի Նոբուցունան 16-րդ հարյուրամյակի սկզբին և կոչվում էր հիկիհադա (): Ինչպես ժամանակակից սինաի թուրը, այն նույնպես պատրաստված էր հնդկեղեգից, սակայն բաղկացած էր ավելի շատ քանակությամբ մասերից և կաշվեպատ էր։

Կառուցվածք 

Սինաի թուրը բաղկացած է չորս հնդկեղեգի շերտերից (տակե, ()), որոնք կապված են կաշվի կտորներով, պարանով (ցուրու), բռնակից (ցուկա) և կապից (նակայույ), ինչպես նաև պաշտպանիչ հարմարանքից (ցուբա դաստապան) և նրա ռետինե ամրացուցչից (ցուբադոմե)։ Հնդկեղեգի շերտերը ամրացվում են երկու կողմերից կաշվի բռնակներով և ծայրերով, որոնք, իրենց հերթին, ամուր ամրացվում են պարանով։

Սինայի մասեր 
 Ցուկագավա () – կաշվե պատյան սինաի թրի բռնակի վրա
 Ցուբա դոմե () – սահմանափակիչ, որը պահում է ցուբան իր տեղում
 Ցուբա () – դաստապան
 Ցուրու () – պարան, որը ձգված է սակիգավայի և ցուկագավայի միջև, սինաի ետևի կողմի երկայնքով
 Նակայույ () – կաշվե փոքրիկ փոկ, որը փաթաթված է սինաի թրի շուրջը
 Սակիգավա () – կաշվե պատյան սինաի ծայրի համար
 Կենսեն – սինաի թրի ծայրը
 Մոնոուտի – թրի հարվածային մասը։ Սիայում (մրցումներում) ճիշտ են համարվում սինայի միայն այդ հատվածով հարվածները
 Ձիմբու – սինաի այն հատվածն, որը խորհրդանշումը սայրը։ Այն հատվածի հակադիր կողմը, որտեղ ձգվում է ցուրուն։
 Ցուկա – բռնակ։
Պլաստմասսայից պատրաստված ծայրը, որն ամրացվում է շերտերի վերջում (տակե) սակիգավայի մեջ կոչվում է սակիգոմու։ Կաշվե անցքը, որը գտնվում է ցուբայի հանգույցի մոտ և ամրացվում է ցուրուի վրա, կոչվում է կոմոնո (այն կարող է նաև չլինել)։

Պարամետրեր 
Սինաի թրի երկարությունը կախված է սուսերամարտիկի տարիքից՝
 10-14 տարեկան – 109 սմ,
 14-16 տարեկան – 112 սմ,
 18 տարեկանից սկսած – 115-118 սմ։
Նվազագույն երկարությունը կազմում է 9 սմ։

Տես նաև 
 Կենդո
 Բոկեն
 Ճապոնական թուր

Ծանոթագրություններ 

Ճապոնական թրեր
Սառը զենքեր այբբենական կարգով
Ճապոնիայի մարտարվեստներ